**Tlačová správa**

**22. apríl 2021**

**VÝVOJ OBRATU ZA 1. ŠTVRŤROK V KONTEXTE PROSTREDIA POZNAČENÉHO PANDÉMIOU PODPORILA CENOVÁ POLITIKA SPOLOČNOSTI**

* **Skupina vykázala v 1. štvrťroku 2021 obrat 10 miliárd eur (-1,1 %). V prípade priemerného menového kurzu[[1]](#footnote-1) by sa jednalo o nárast o 4,4 %.**
* **Obrat automobilky mimo AVTOVAZ sa ustálil na 8,6 miliárd eur. Podstatnou skutočnosťou za tento štvrťrok je cenový efekt, ktorý je pozitívny o viac než 6 bodov vďaka novej obchodnej politike strategického plánu „Renaulution“.**
* **Celosvetové predaje Skupiny Renault vzrástli o 1,1 % na 665 038 vozidiel v 1. štvrťroku.**
* **Značka Renault predala v 1. štvrťroku roka 2021 celkom 42 951 elektromobilov a hybridných vozidiel. Renault bude od 2. štvrťroka ponúkať 3 nové E-TECH hybridy a plug-in hybridy.**
* **Dacia zaznamenáva dobré výsledky so svojimi modelmi. Uvedenie modelu Sandero s viac než 3 mesiacmi predaju je úspechom. Nová Dacia Spring, prvý elektromobil značky, už zaznamenala približne 10 tisíc predobjednávok.**

**Obchodné výsledky: Podstatné skutočnosti za 1. štvrťrok**

Skupina Renault predala počas situácie, ktorá je stále negatívne ovplyvnená pandémiou, v 1. štvrťroku roka 2021 celkom 665 038 vozidiel, čo predstavuje nárast o 1,1 % oproti 1. štvrťroku roka 2020. Takýto začiatok roka potvrdzuje pozitívny vplyv obchodnej politiky Skupiny Renault, ktorá je zameraná na ziskovosť s cenovým efektom vyšším než 6 bodov. Skupina sa okrem toho zlepšuje aj v oblasti najrentabilnejších predajných kanálov.

**Značka Renault**

Značka Renault predala v 1. štvrťroku 2021 celkom 433 662 vozidiel, čo predstavuje nárast o 1,3 % oproti 1. štvrťroku roka 2020.

**V Európe** vzrástol trh o 3,9 % čo bolo podporené aj rastom na trhu s úžitkovými vozidlami. V tejto situácii predala značka Renault 250 163 vozidiel (+2,7 %). Na trhu osobných vozidiel v Európe predstavujú elektrické a elektrifikované vozidlá značky Renault 23 % všetkých nových registrovaných vozidiel. Po príchode Twingo E-TECH Electric, obohatí značka Renault svoju ponuku v druhom štvrťroku o Novú Arkanu E-TECH Hybrid, Nový Captur E-TECH Hybrid a Nový Megane E-TECH Plug-in hybrid vo verzii sedan.

**Vo svete mimo Európu** sa Renault zameriava najviac na ziskové segmenty: v Indii uviedla značka s úspechom do silne rastúceho segmentu kompaktných SUV Nový Kiger, v Rusku sa dobre rozbehli predaje Nového Duster, ktorý sa predáva vo verziách od začiatku marca.

**Značky Dacia a Lada**

Značka Dacia predala 121 231 vozidiel (+10,2 %) vďaka úspechu s uvedením Nového Sandera na trh a dobrým predajom modelu Duster. Nová 100 % elektrická Dacia Spring bude zrejme taktiež úspešná vzhľadom k už zaevidovaným predobjednávkam.

Značka Lada predala 90 472 vozidiel s dobrými výsledkami na domácom ruskom trhu (+5,4 %), ktoré ťahala najmä Granta, Vesta a úspešné uvedenie NIVY Travel na trh.

**Obrat za štvrťrok po prevádzkovom segmente**

V prvom štvrťroku roka 2021 dosiahol obrat Skupiny Renault 10 015 miliónov eur (-1,1 %). V prípade stáleho menového kurzu a parametrov by sa jednalo o nárast o 4,4 %.

Obrat automobilky mimo AVTOVAZ dosiahol 8 566 miliónov eur, čo predstavuje zníženie o 0,3 %. Okrem zmeny stavu zásob, ktorý vysvetľuje hlavnú časť negatívneho vplyvu týkajúceho sa objemu
(-6,5 bodov), bol obrat poškodený negatívnym menovým kurzom v rade 4,3 bodu. Cenový efekt je veľmi pozitívny (+6,3 bodov), čo ilustruje novú obchodnú politiku realizovanú v rámci strategického plánu Renaulution. Predaj ZOE, Twingo Electric a nárast dopytu po úžitkových vozidlách prispievajú k pozitívnemu vplyvu mixu produktov v rade 2,4 body.

Podiel AVTOVAZ na obrate Skupiny Renault dosiahol v tomto štvrťroku 685 miliónov eur, čo predstavuje pokles o 2,3 %. Pri stálom menovom kurze a parametroch by sa jednalo o nárast o
20,9 %.

Služby mobility prispeli k obratu vo výške 5 miliónov eur oproti 6 miliónom v 1. štvrťroku roka 2020.

**Financovanie predajov** (RCI Bank & Services) realizuje v tomto štvrťroku obrat 759 miliónov eur, čo je pokles o 8,2 % oproti roku 2020 z dôvodu zníženia aktivity siete a negatívneho vplyvu menového kurzu v rade 24 miliónov eur. Počet nových zmlúv na financovanie nákupu sa znížil o 10,9 %. Priemerné prevádzkové aktíva dosiahli na konci marca roka 2021 vyše 45,9 miliárd eur, čo je pokles o 6,9 % oproti 1. štvrťroku 2020.

K 31. marcu 2021 predstavovali celkové zásoby (vrátane nezávislej siete) 487 000 vozidiel oproti 661 000 na konci marca 2020, čo je pokles o 26 %.

**Konsolidovaný obrat Skupiny Renault**

|  |  |  |  |
| --- | --- | --- | --- |
| (v miliónoch eur) | ***2020*** | ***2021*** |  ***Rozdiel******2021/2020*** |
| ***1. štvrťrok*** |  |  |  |
| Automobilka mimo AVTOVAZ | 8 591 | 8 566 | -0,3 % |
| AVTOVAZ | 701 | 685 | -2,3 % |
| Služby mobility  | 6 | 5 | -16,7 % |
| Financovanie predajov  | 824 | 759 | -8,2 % |
| **Celkom** | **10 125** | **10 015** | **-1,1 %** |

**Celkové predaje Skupiny OV+UV po značkách**

**15 najdôležitejších trhov Skupiny Renault na konci marca 2021**

|  |  |  |  |
| --- | --- | --- | --- |
|  | **Celkom na konci marca 2021** | **Objemy[[2]](#footnote-2)** **(v kusoch)** | **Podiel OV+UV****(v % )** |
| 1 | FRANCÚZSKO | 135 957 | 24,21 |
| 2 | RUSKO | 114 272 | 29,68 |
| 3 | TALIANSKO | 41 969 | 8,54 |
| 4 | NEMECKO | 40 230 | 5,55 |
| 5 | BRAZÍLIA | 33 186 | 6,69 |
| 6 | INDIA | 31 608 | 2,97 |
| 7 | TURECKO | 28 857 | 14,53 |
| 8 | ŠPANIELSKO + KANÁRSKE OSTROVY | 26 674 | 11,77 |
| 9 | MAROKO | 17 657 | 39,98 |
| 10 | SPOJENÉ KRÁĽOVSTVO | 16 638 | 3,17 |
| 11 | BELGICKO LUXEMBURSKO | 14 616 | 9,32 |
| 12 | JUŽNÁ KÓREA | 13 129 | 3,11 |
| 13 | KOLUMBIA | 11 774 | 22,31 |
| 14 | POĽSKO | 11 256 | 8,30 |
| 15 | ARGENTÍNA | 11 240 | 10,14 |

**O Skupine Renault**

Skupina Renault je na čele objavovania mobility. Vďaka spojeniu so Spoločnosťami Nissan a Mitsubishi Motors a jedinečnými odborným znalostiam v oblasti elektrifikácie, využíva Skupina Renault komplementárnosť svojich 5 značiek: Renault, Dacia, LADA, Alpine a Mobilize, aby svojim zákazníkom ponúkla riešenia inovatívnej a udržateľnej mobility. Spoločnosť má sídlo vo viac ako 130 krajinách, v súčasnosti má viac ako 180 000 zamestnancov a v roku 2020 predala 2,95 milióna vozidiel.

Skupina, ktorá je pripravená čeliť výzvam na cestách aj na trhu, sa zaviazala k ambicióznej transformácii, ktorá vytvára hodnoty. Je zameraná na vývoj nových technológií a služieb, nového radu vozidiel, ktoré sú ešte viac konkurencieschopné, vyvážené a elektrifikované. V súlade s environmentálnymi výzvami sa Skupina Renault zameriava na dosiahnutie uhlíkovej neutrality v Európe do roku 2050.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk

1. *Pre účely analýzy zmeny konsolidovaného obratu sa stálym menovým kurzom a parametrami prepočítava obrat Skupiny Renault za existujúce účtovné obdobie za použitia priemerných ročných menových kurzov za prechodné obdobie, čím vylúči podstatné zmeny parametrov, k nim došlo v priebehu účtovného obdobia.* [↑](#footnote-ref-1)
2. Údaje o predajoch okrem Twizzy. [↑](#footnote-ref-2)